৬-১৯ জুলাই দিল্লি, মুম্বই-সহ ছয়টি শহর থেকে কলকাতায় নামবে না বিমান: বিমানবন্দর | Coronavirus - No Flights To Kolkata From 6 Cities Including Delhi, Mumbai From July 6-19 - NDTV Bengali
৬-১৯ জুলাই দিল্লি, মুম্বই-সহ ছয়টি শহর...
হোমঅল ইন্ডিয়া৬-১৯ জুলাই দিল্লি, মুম্বই-সহ ছয়টি শহর থেকে কলকাতায় নামবে না বিমান: বিমানবন্দর
নবান্নের অনুরোধকে প্রাধান্য দিয়ে এই সিদ্ধান্ত নিয়েছে অসামরিক বিমান পরিবহণ মন্ত্রক। প্রায় দু'মাস বন্ধ থাকার পর ২৫ মে ফের চালু হয়েছে ঘরোয়া বিমান
অল ইন্ডিয়াEdited by Joydeep SenUpdated: July 04, 2020 04:27 pm IST
সংক্রমণ আঁচ থেকে বাঁচতে সব ঘরোয়া ও আন্তর্জাতিক বিমান পরিষেবা বন্ধ ছিল।
করোনা সংক্রমণ প্রতিরোধে ছ'টি শহর থেকে বিমান নামবে না কলকাতায়। এই তালিকায় আছে দিল্লি, মুম্বই, পুনে, নাগপুর, চেন্নাই এবং আহমেদাবাদ। রাজ্য সরকারের সঙ্গে কথা বলে এই সিদ্ধান্ত নিয়েছে অসামরিক পরিবহণ মন্ত্রক। সোমবার থেকে এই বিধি লাগু হবে। কলকাতা বিমানবন্দরের তরফে টুইট করে জানানো হয়েছে, কলকাতা থেকে ছ'টি শহরে কোনও বিমান নামবে না। আগামি ৬ জুলাই থেকে ১৯ জুলাই পর্যন্ত দিল্লি, মুম্বই, পুনে, নাগপুর, চেন্নাই এবং আহমেদাবাদ থেকে কোনও বিমান নামবে না।
জানা গিয়েছে, নবান্নের অনুরোধকে প্রাধান্য দিয়ে এই সিদ্ধান্ত নিয়েছে অসামরিক বিমান পরিবহণ মন্ত্রক। প্রায় দু'মাস বন্ধ থাকার পর ২৫ মে ফের চালু হয়েছে ঘরোয়া বিমান। যদিও এখনও বন্ধ আন্তর্জাতিক বিমান।